google/wiki40b huggingface dataset:
Gudfarens løpegutt

Handling

Handlingen er lagt til det italiensk-amerikanske miljøet i og rundt Arthur Avenue i Bronx på 1960-tallet, hvor den unge Calogero blir vitne til et mord begått av en kjent gangster. Til sin fars store fortvilelse nekter han å si noe til politiet. Den lokale mafiabossen Sonny er derimot strålende fornøyd. Han tar Calogero under sine vinger for å gi ham en grundig innføring i livet som gangster. 
Første halvdel av filmen skildrer Bronx anno 1960, andre halvdel hoppes det til 1968 og 16 åringen rives fortsatt mellom familie og mafiaen. Calogero blir stadig presset til å velge mellom sin far og mafiasjefen Sonny – to menn han begge ser opp til. Det som starter som en personlig feide mellom to menn, utarter til å bli en malstrøm som trekker med seg alle den kommer i nærheten av.
En film om sosial og personlig identitet, sterke familiebånd, og gamle rasistiske holdninger og fordommer.

Anmelderne og publikum

Gudfarens løpegutt ble meget godt mottatt av anmelderne og har oppnådd så mye som 96% på Rotten Tomatoes og 80% på Metacritic (juni 2009). Den kjente filmanmelderen Roger Ebert i Chicago Sun-Times uttrykte stor begeistring og fikk langt på vei følge av anmelderne i kjente aviser som blant annet The Boston Globe, Variety, USA Today og Rolling Stone. 
Filmen ble ingen publikumssuksess i USA og innbrakte bare drøyt $17 millioner.

Norge

Arbeideravisa uttrykte seg positivt om filmen og skrev blant annet: «De Niro har ingen grunn i verden til å skamme seg over sin debut som regissør». VGs anmelder brukte overskriften «Solid debut» og omtalte den som den mest sympatiske og troverdige mafiafilm hun hadde sett.
Teratembiidae

Utseende

Som alle spinnfotinger er de lange og slanke insekter med korte bein og store spinnkjertler på framføttene.

Utbredelse

Man kjenner én art fra Angola og én fra det sørlige Nord-Amerika, bortsett fra disse lever samtlige kjente arter i Mellom- og Sør-Amerika.
Alopecosa fabrilis

Utseende

Alopecosa fabrilis er lyst eller litt mørkere brun eller brunsvarte, med lysere eller mørkere flekker. Mange av artene i slekten Alopecosa er ganske lik hverandre og er variable i farge, selv om enkelte kan ha artstypiske flekker (mønster). For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Kroppen er todelt i en bakkropp (abdomen) og et hode-bryst parti (prosoma eller cephalothorax). Foran på hodet er det åtte øyne, hvorav de to midterste er langt større enn de andre.
Brevioleria

Utseende

Små, spinkle sommerfugler med avrundede vinger og tynn kropp.

Levevis

Som de aller fleste Danainae er disse sommerfuglene giftige, og signaliserer dette med et karakteristisk utseende.
Larvene lever på planter i søtvierfamilien.
West Campus gasskraftverk

West Campus gasskraftverk er et varmekraftverk i delstaten Wisconsin i USA. Anlegget har en installert produksjonskapasitet på 150 MW, fordelt på 2+1 turbiner med kogenerasjon.  Det leverer fjernvarme til University of Wisconsin, Madison campus. Anlegget har svært lave NOx-utslipp.
Anlegget ble påbegynt omkring 2004 og stod ferdig i 2005. Brenselkilden er naturgass. Operatør er selskapet Madison Gas & Electric Co. Utstyret er hovedsakelig levert av Deltak og General Electric.
Royal Australian Navy

Historie

Commonwealth Naval Forces ble etablert 1. mars 1901, to måneder etter etableringen av Australiaføderasjonen. 10. juli 1911 gav kong Georg V av Storbritannia den tittelen 'Royal Australian Navy'.
Under første verdenskrig var RAN først ansvarlig for å ta over en del av Tysklands kolonier i Sør-Stillehavet og beskytte australsk farvann mot den tyske østasiaskvadronen. Senere i krigen tjenestegjorde mesteparten av RANs større skip som del av Royal Navy i Middelhavet og Nordsjøen.
I løpet av mellomkrigstiden ble RAN rammet av gjentatte nedskjæringer i størrelse frem til det politiske klimaet endret seg på midten av 1930-tallet. Da ble RAN igjen rustet opp og modernisert. Tidlig i andre verdenskrig seilte mesteparten av RAN som del av Royal Navy. Etter Japans inntreden i krigen og senkingen av HMS «Prince of Wales» i 1941, måtte RAN ta på seg en mer selvstendig rolle og  fokusere på stillehavsområdet, der de noen ganger seilte som del av US Navy sine styrker. Da krigen sluttet var RAN den femte største flåten i verden.
Etter andre verdenskrig ble RAN redusert i størrelse, men fikk økt slagkraft i form av to hangarskip. RAN var involvert i flere konflikter under den kalde krigen, blant annet i Korea, Malaysia og Vietnam. Etter den kalde krigen har RAN vært del av koalisjonen under begge gulfkrigene og støttet australske operasjoner i Øst-Timor og Salomonøyene.

Fleet Air Arm

Fleet Air Arm er RANs luftstyrker. For tiden består den kun av helikoptre. Mesteparten av RANs større skip har landingsplattformer for disse. Fregattene bruker Sikorsky S-70B Seahawk. Fleet Air Arm og dets støtteavdelinger ligger under Navy Aviation Force. Fleet Air Arm og Navy Aviation Force har begge base ved HMAS «Albatross» i New South Wales.
Smørbukk (tegneserie)

Smørbukk er en norsk tegneserie som først ble trykt i Norsk Barneblad sommeren 1938. Tegneserien var basert på Smørbukk fra Asbjørnsen og Moes Norske folkeeventyr, tegnet av Jens R. Nilssen og det første heftet var skrevet av barnebladets redaktør Andreas Haavoll.
De påfølgende heftene var skrevet av Haavoll og Øyvind Dybvad i fellesskap, og nå var det ikke lenger gutten fra eventyret, men en matglad liten gutt som kom ut for en rekke krevende situasjoner. I 1956 tok Johannes Farestveit over som manusforfatter, en rolle han hadde helt til han gikk av som redaktør for Norsk Barneblad i 1979. I 1941 kom det første Smørbukkheftet til jul. Etter det har Smørbukk kommet ut som julehefte hvert år utenom 1944, da det var papirmangel. Hvert hefte består av en fullstendig og selvstående historie. Heftene kommer ut på nynorsk, og har åpnet for flere nynorske tegneserier.
Jens R. Nilssen tegnet serien fram til 1959, hvoretter Solveig Muren Sanden tok over. Fra 1982 har Smørbukk blitt tegnet av Håkon Aasnes, som i likhet med sine forgjengere fargelegger/maler sidene for hånd. I perioden 1987-1990 og fra og med 2000 har Aasnes også skrevet manus. Olav Norheim og Velle og Gard Espeland har også bidratt med tekst til serien.
Takeo (provins)

Takeo er en provins i Kambodsja. Provinshovedstaten heter også Takeo. Provinsen Takeo har et folketall på 843 931 (2008).
Provinsen er oppdelt i 10 fylker: Angkor Borei, Bati, Bourei Cholsar, Kiri Vong, Kaoh Andaet, Prey Kabbas, Samraong, Doun Kaev, Tram Kak og Treang.
The Rebel Flesh

Handling

I en framtidslik fabrikk, finner Doktoren mennesker som bruker kloner til å utføre oppgaver.

Produksjon

Raquel Cassidy spilte tidligere i et lyd drama med Den femte Doktoren, The Judgement of Isskar hvor hun spilte Mesca.

Kringkasting og mottakelse

Episoden oppnådde 5.7 millioner seere med 29.3% av seerne.
Henrik Lødøen

Karriere

Han ble uteksaminert fra jazzlinja ved Norges teknisk-naturvitenskapelige universitet i 2016. På jazzlinja i Trondheim startet han musikalske samarbeid med mange norske og svenske jazzmusikere i sin generasjon.
Lødøen er kjent som leder og trommeslager i Megalodon Collective, som i 2016 ble spellemannsnominert i jazzkategorien for debut-albumet Megalodon. Han er også involvert i band som DRØM, Rohey, Ósk, Les Casanovas, Mikhael Paskalev, Carl-Viktor G og Amanda Tenfjord.
Presstödsnämnden

Presstödsnämnden er en svensk statlig nevnd som sorterer under Kulturdepartementet og har til oppgave å behandle søknader om pressestøtte i henhold til pressestøtteforordningen (1990:524) og for øvrig administrere bestemmelsene i forordningen og innhente opplysninger om dagsavisers spredning i henhold til lysningsforordningen (1977:827). Nevnden utfører også sekretariatsfunksjoner for Taltidningsnämnden, som inngår i Myndigheten för tillgängliga medier.
Valget i Bayern 2003

Valget i Bayern 2003 var valget til Den bayerske landdagen og fant sted 21. september 2003. Over 10 millioner stemmeberettigede deltok i valget. Med 60,7 % av stemmene ble CSU klart største parti, og sittende ministerpresident Edmund Stoiber ble dermed gjenvalgt for en ny periode. Det var samtidig første gang et tysk parti oppnådde over to tredjedelers flertall i et delstatsparlament.
I Need Thee Every Hour

«I Need Thee Every Hour» er en amerikansk salme med melodi av Robert Lowry og tekst av Annie Sherwood Hawks. Den ble skrevet i 1872 og første gang publisert i National Baptist Sunday School Convention i Cincinnati  i Ohio i november 1872.
Eveline Heede oversatte til norsk i 1875. Den norske tittelen er «Jeg trenger deg hver stund».
Salmen har fire strofer.
You Can't Teach an Old Dog New Tricks

Bakgrunn

Etter det forrige albumet Man from Another Time brøt Seasick Steve samarbeidet med Warner Bros. Records og stod uten platekontrakt da han begynte på innspillingen, noe som ifølge ham selv ikke bekymret han: «I didn’t have no record company when I made this record, I got away from the Warner Brothers or Atlantic or whatever it was. So I was just kinda sitting around and I didn’t have anyone calling me or anything, it was pretty easygoing». Han signerte senere for Jack White sitt plateselskap Third Man Records (Amerika), og Play It Again Sam (Europa).
Albumet ble spilt inn høsten 2010 hovedsakelig i Seasick Steve sitt hjem med blant annet en gammel Neve konsoll og en 2” Studer båndopptaker, og delvis i AIR Studios, London, der albumet også ble mikset. Med seg på platen hadde Seasick Steve blant annet John Paul Jones (bass og mandolin) og  Dan Magnusson (trommer). Dette var det første albumet Seasick Steve benyttet seg av bassgitar, og generelt dype toner. Siden han ikke kjente noen bassgitarister forslo Magnusson «han fra Led Zepplin». Det viste seg at Jones var en fan av Seasick Steve og var mer enn villig til å spille inn noen låter. Siden har Jones regelmessig turnert med Seasick Steve.
Bildet på forsiden av albumet er av hunden Twm som er en krysning av labrador og collie, ca 12 år gammel. Han ble dumpet på en motorvei i Swansea, South Wales og tatt med til dyrebeskyttelsen. Han er oppkalt etter Twm Siôn Cati, ofte omtalt som den walisiske Robin Hood. Bildet ble tatt i Eastney Beach, Portsmouth. Twn døde oktober 2012, noe Seasick Steve fikk med seg og utalte via Facebook: «Thanks for bein' my Cover Dog, Twm ... sure woulda liked to known you ... See you on the other side!»

Mottagelse

Albumet ble stort sett godt mottatt av musikk-kritikere, der flere påpekte at de så en utvidelse av hans horisont ved å inkludere blant annet bassgitar. På Metacritic har albumet en score på 68/100 og blir klassifisert til å ha «generelt gode anmeldelser».
Introduction to Algorithms

Introduction to Algorithms er en bok av Thomas H. Cormen, Charles E. Leiserson, Ronald Linn Rivest og Clifford Stein, som ble utgitt i 1990 av MIT Press. Andre utgave ble utgitt av McGraw-Hill i 2001, og tredje utgave ble utgitt av MIT Press i 2009. Boken er en lærebok i algoritmer til bruk for universiteter, og er ofte blitt sitert i publiserte avhandlinger og vitenskapelige tidsskrifter med mer enn 8900 sitater dokumentert av CiteSeerX. Boken solgte en halv million eksemplarer i løpet av de første 20 år.
Fotball under Middelhavslekene 1951

Fotball under Middelhavslekene 1951. Fotball var en av tretten sporter under de første Middelhavslekene som ble arrangert i Alexandria i Egypt i perioden 5. oktober til 20. oktober 1951. Tre herrelag deltok i fotballturneringen som ble spilt som en enkeltserie der alle lagene møtte hverandre en gang. Hellas vant begge sine kamper og vant serien foran Egypt.
Sherman Oaks

Historie

En partner i Los Angeles Suburban Homes Company,  Gen. Moses Hazeltine Sherman, utviklet Sherman Oaks. Selskapet hadde delt inn 1 000 acre (400 ha) land som skulle bli Sherman Oaks. I 1927 ble hver dekar solgt for 780 dollar. Valley Girl omdømme, samfunnsaktivist i hjertet.
1991 begjærte en gruppe huseiere som bodde i Chandler Estates-området tidligere den tidligere byrådet i Los Angeles Zev Yaroslavsky for å trekke grensene til Sherman Oaks fra Magnolia til Burbank Blvd i nord og fra Coldwater Canyon til Van Nuys Blvd til vestover, med mål om å inkludere nabolaget deres. Denne forespørselen var ikke noe nytt i San Fernando-dalen; andre nabolag hadde enten forsøkt å endre navn, eller forsøkt å knytte seg til mer velstående nabolag for å flykte fra det de så på som voksende byknall og kollapsen av deres sosiale status. [2] Beboere i området hevdet imidlertid at området opprinnelig var en del av Sherman Oaks, men ble merket Van Nuys i stedet gjennom opprettelsen av postnumre i 1962; noen innbyggere var i stand til å produsere noen få eiendommer for å presentere saken sin.
Prosopocoilus (Cyclotropus) inquinatus

Utseende

En middelsstor (hannene 18-39 millimeter), ganske bred, blank, brunrød og svart hjortebille. Hannen har forholdsvis korte, sigdformede kjever uten tenner. Hodet er stort og bredt, pannen er litt vagt uthulet i midten. Antennene har en tre- eller fire-leddet vifte. Pronotum er betydelig bredere enn langt, rundet. Dekkvingene er glatte og nokså blanke, pronotum og dekkvinger er svarte med brede, rødoransje sidestriper. Beina er for det meste rødlige. Hunnen er noe mindre enn hannen, uten forstørrede kjever, kroppsformen bredere, hodet og pronotum tett og kraftig punktert.

Levevis

Larvene utvikler seg i råtne trestammer. Utviklingen tar trolig ett år. De voksne billene drikker gjerne sevje fra trær.

Utbredelse

Arten er vidt utbredt i Asia, fra Pakistan i vest til Vietnam i øst.
Bjartmar

Etymologi

Bjartmar har opprinnelse i norrøne Bjartmarr eller Biartmarr, som er dannet av bjartr, «lys, skinnende», og mærr, «berømt».
Beorhtmær var en gammelengelsk form av navnet, i tillegg til Brihtmær, Brihtmar, Beorhtmaer og Brithmar.
Naohiro Kitade

Karriere

Naohiro Kitade startet sin profesjonelle karriere i Cerezo Osaka.
Uvarovitt

Uvarovitt eller kromgranat, en kromholdig granat med smaragdgrønn farge og kjemisk samansetning Ca₃Cr₂Si₃O₁₂. Uvarovitt danner kjemiske blandingsrekker med de andre ugranditt-granatene som grossular og andraditt.
Det ble oppdaget i 1832 av Germain Henri Hess som kalte det opp etter grev Sergej Semenovitsj Uvarov (1765–1855), en russisk minister og amatørmineralsamler.
Det er blant annet kjent fra kromforekomster ved Outokumpu i Finland og fra Ural i Russland. I Norge finnes det som et sjeldent mineral fra Feragen på Røros og Grua på Hadeland.
FA-cupen 1919/20

FA-cupen 1919/20 var den 45. sesongen av den engelske FA-cupen og den første etter første verdenskrig. Aston Villa slo Huddersfield Town etter ekstraomganger i finalen, som ble spilt på Stamford Bridge i London.
Gråkinnskogtrost

Observasjoner i Norge

I oktober 2009 ble en gråkinnskogtrost observert på Ona i Møre og Romsdal.
Tour of Qatar 2013

Norske ryttere

Edvald Boasson Hagen og Gabriel Rasch kjører for Team Sky, mens Alexander Kristoff kjører som kaptein for Katjusja Team
Michael Kelly (biskop)

Michael Kelly, Count of the Holy Roman Empire (født 13. februar 1850 fra Waterford i Irland, død 8. mars 1940 i Sydney i Australia) var en irskfødt katolsk geistlig som ble den fjerde erkebiskop av Sydney i Australia.

Bakgrunn

Michael Kelly var sønn av master mariner James Kelly, og Mary née Grant. Han ble utdannet ved Christian Brothers’ i Enniscorthy og The Classical Academy i New Ross.
Kelly fikk sin seminarformasjon ved St Peter's College i Wexford og Irish College i Roma.

Prest

Han ble presteviet i Enniscorthy den 1. november 1872 av biskop Thomas Furlong. Han var så tilknyttet staben ved House of Missions i Wexford og fra 1891 viserektor ved Irish College i Roma.  I 1894 ble Kelly rektor for Irish College og med dette en viktig skikkelse i engelskspråklig katolisisme.

Erkebiskop

Han ble utnevnt til titularbiskop av Achrida in partibus infidelium og koadjutor cum jure successionis av Sydney den 20. juli 1901 og ble bispeviet den 15. august 1901 i Roma av kardinal Francesco Satolli. Kelly ble etterhvert den ordinære erkebiskop av Sydney den 16. august 1911 da kardinal Moran døde. 
Som erkebiskop fortsatte Kelly sitt korstog mot alkoholmisbruk og ledet store innsamlinger for oppbyggingen av det katolske skolesystem. De estimeres at £12.000.000 ble brukt på skole- og kirkebygninger fra den tid Kelly ankom Sydney og til hans død. St Mary's Cathedral stod ferdig i 1928 og statuer av både Kelly og Moran står i hovedportalen. Han var mindre stridbar innen de konfesjonelle spenninger og i politiske saker som det irske spørsmål enn erkebiskop Mannix av Melbourne.
I anerkennelse av hans kirkelige innsats ble Kelly utnevnt til Bishop Assistant at the Papal Throne og greve av Det hellige romerske rike den 25. juni 1926. 
Erkebiskop Michael Kelly døde i Sydney i en alder av 90 år, fremdeles med et skarpt sinn.
Gudrun Cappelen

Familie

Gudrun Cappelens foreldre var Anne Margrethe («Mosse») Knudsen født Prytz, datter til Torolf Prytz, og Erik Cappelen Knudsen, Borgestad gård, sønn til statsminister Gunnar Knudsen.
Gudrun ble i 1931 gift i Oslo med senere sorenskriver Didrik («Dixe») Cappelen, Skien. De har fire barn  Didrik, Erik Johan, Anne-Margrethe og Hans som alle har etterkommere.

Under annen verdenskrig

Etter at Dixe Cappelen ble arrestert av nazityskerne den 30. august 1940, tok Gudrun Cappelen aktivt opp motstandsarbeid mot den tyske okkupasjonsmakten. Hun var bl.a. kurer mellom motstandsgrupper i Grenland og Oslo, mens hun reiste på besøk til sin mann som satt i Oslo fengsel.
Da hun fikk vite at hennes mann måtte regne med dødsstraff, planla og organiserte hun hans legendariske flukt den 30. januar 1942 fra fengslet i Åkebergveien. Hun rådførte seg imidlertid først med representanter for Hjemmefronten i Oslo, gjennom mannens bror Hans Cappelen, og etter at han var blitt arrestert av nazistene, gjennom sin fetter Torolf Prytz jr. Hun rådførte seg også med Hjemmefronten lokalt i Grenland gjennom søsterens mann Arne Qvenild. Både Qvenild og Prytz deltok i selve flukten med risiko for sine egne liv.
Gudrun og Dixe Cappelen var 14 dager sammen i dekning i et bolighus i Oslo, før de flyktet til Sverige. De dro til Halden og snek seg så over isen ved Svinesund om natten, med giftampuller klare hvis det skulle gå helt galt. De begge arbeidet i 2 1/2 år for den norske legasjonen med underkontorer i Stockholm; hun bl.a. med matlaging for polititroppene og som hjelpepleier på sykehus. Begge arbeidet deretter i 1944-45 for regjeringen i London; hun bl.a. på telefonsentral. Gudrun Cappelen dro i april 1945 til Stockholm og den 15. mai 1945 videre til Norge og Borgestad gård der de tre barna hadde vært hos hennes foreldre mens hun og mannen var flyktninger.
Gudrun Cappelen fikk Deltagermedaljen i 1990.

Foreningsarbeid og politikk

Gudrun Cappelen var aktiv i foreningsarbeid som styremedlem i Skien lotteforening 1945-49, leder av Skien husmorlag 1949-56, viseformann i kretsstyret 1953-56, leder av Skien kvinneråd 1966-70 og 1970-74, medlem av Skien skolestyre 1947-62, stifter av Museets Venner i 1973 og dets leder 1974-79.
Etter at hennes mann sluttet i aktivt politisk arbeid, ble hun medlem av Skien bystyre i 1968-76 for Høyre.

Annet

Gudrun Cappelen arbeidet i flere år med å ordne familiene Cappelens og Knudsens omfattende og gamle privatarkiver. De var oppbevart på Borgestad og  hun medvirket til å få arkivene flyttet til Riksarkivet.
Sedimentær bergart

Oppdeling i hovedgrupper

De deles inn i tre hovedgrupper etter hvilke materialer de er dannet av:
Cyclonoda

Utseende

Små, nesten kulerunde, hakvblanke, mørke bladbiller med noe bronseaktig metallglans.

Utbredelse

Slekten er utbredt i Australia.
Perthtraktaten

Perthtraktaten (inngatt 22. juli 1266 i Perth i Skottland) avsluttet krigshandlingene mellom Norge under kong Magnus Lagabøte og Skottland under Alexander III av Skottland. 
Avtalen slo fast at overherredømmet av de nordvestlige øyene, nordspissen Caithness i Skottland og øya Man i Irskesjøen tilhørte Skottland, og at Norge oppga alle krav på disse. Traktaten markerte således slutten på Norgesveldets territoriale utvidelser utenfor Skottland og ned i Irskesjøen.

Bakgrunn

I Norge var den nordvestlige øynene kjent som Sudrey (Sørøyene) og hadde vært norsk territorium i de århundrene da både Skottland og Norge var fortsatt i den historiske prosessen som førte til selvstendige nasjoner. Norsk kontroll over øyene var blitt formalisert i 1088 da Edgar av Skottland formelt signerte over øyene til Magnus Berrføtt av Norge.
Traktaten i Perth ble en inngått bare tre år etter slaget ved Largs i 1263. Historikeren Michael Lynch har sammenlignet Perthtraktatens betydning med York-traktaten av 1237, en avtale som hadde til hensikt å definerte grensene mellom Skottland og England, grenser som er blitt stående og samsvarer nesten identisk med dagens grense.
Slaget ved Largs er noen ganger blitt sett på som en skotsk seier. Men de norske styrkene, ledet av kong Håkon Håkonsson led bare små tap, og utfallet ble heller ikke avgjørende for stridighetene (samtidige kilder regnet det som ubetydelig). 
Den aldrende kong Håkon hadde planlagt å fornye anstrengelsene neste sommer, både mot Skottland og med ambisjoner om å også overta den irske tronen, men døde på Orknøyene den påfølgende vinteren. Hans etterfølger, sønnen Magnus Lagabøte, mente imidlertid at herredømmet over Irskesjøen kun var av marginal betydning for Norge, og dessuten svært kostbart. Til grunn for fredsviljen lå også den norsk-engelske handelstraktat av 1223. Handelen mellom England og Norge hadde lidd under krigen, og engelske handelsmenn presset på for å få fred etablert. Magnus Lagabøte gikk av alle disse grunner med på Alexanders krav om å få kjøpe øyene.

Innhold

I traktaten anerkjente Norge skotsk overherredømme over de omtalte territoriene for en betaling av 4000 merker sølv og en årlig avgift av 100 merker, og mot at Skottland anerkjente Norges rett til Orknøyene, Shetland og Færøyene. Det er uvisst hvor lenge den årlige avgiften ble betalt etter avtalen ble inngått. Norske historikere mener det skjedde etter bare noen år.